Jayde Panayiotou: ‘Reuse-deurbraak’ gemaakJayde Panayiotou. Foto: Verskaf Die polisie het dié aankondiging op Facebook en Twitter gemaak en gesê daar sal binnekort meer inligting bekend gemaak word. Brig. Marinda Mills en kapt. Sandra Janse van Rensburg, albei polisiewoordvoerders in die Oos-Kaap, kon nie onmiddellik vir kommentaar bereik word nie. The Herald in Port Elizabeth het intussen op sy webtuiste berig dat ŉ persoon in hegtenis geneem is. Dit is in die stadium ook nog nie duidelik of die polisie die nuus tydens ŉ mediakonferensie, in ŉ mediaverklaring of via sosiale media gaan aankondig nie. Panayiotou se liggaam is verlede week Woensdag in ŉ “afgeleë gebied” naby die Kwanobuhle-township buite Uitenhage gevind, nadat sy vermoedelik verlede Dinsdag buite die Stellen Glen-veiligheidskompleks in Kabega Park ontvoer is. Sy het gestaan en wag vir haar vriendin saam met wie sy werk toe sou ry, maar het verdwyn voordat haar vriendin opgedaag het. Klik hier vir alle vorige berigte oor Jayde Panayiotou op Maroela Media.